

สมาคมศิษย์เก่าคณะวิศวกรรมศาสตร์แห่งมหาวิทยาลัยเทคโนโลยีราชมงคลธัญบุรี

**สรุป** การประชุมคณะกรรมการบริหารสมาคมฯ

ครั้งที่ ๑ /๒๕๖๑

(วาระ นายกเดชา เมธประภา)

วันเสาร์ที่ ๘ ธันวาคม พ.ศ. ๒๕๖๑ เวลา ๑๗.๓๐ น.

ณ ภัตตาคารจันทร์เพ็ญ ลุมพินี

วาระการประชุมคณะกรรมการบริหารสมาคม

ครั้งที่ ๑/๒๕๖๑

วันเสาร์ที่ ๘ ธันวาคม พ.ศ. ๒๕๖๑ เวลา ๑๗.๓๐ น.

เปิดประชุมเวลา ๑๗.๔๐ น.

วาระที่ ๑ เรื่องประธานแจ้งให้ทราบ

๑.๑ ที่ปรึกษาสมาคม

นายก ขอบคุณที่ปรึกษา ๓ ท่าน คุณวิชัย เพ็ชรทองคำ คุณยอดชาย ก้องกังวาล และ อ.ปิยนาถ ศรีสมเพ็ชร ที่ยินดีมาร่วมเป็นที่ปรึกษาให้แก่คณะกรรมการบริหารของสมาคม ระหว่างปี ๒๕๖๑-๒๕๖๓ ตลอดเวลาที่ผ่านมา ทั้ง ๓ ท่าน ได้ร่วมเป็นผู้ก่อตั้งสมาคมและผลักดันให้สมาคมมีกิจกรรมต่างๆมาถึง ๘ ปี มีผลงานมากมาย จึงหวังว่าต่อจากนี้ไปอีก ๒ ปี สมาคมจะได้รับความสนับสนุนและคำปรึกษาจากท่านทั้งสามด้วยดี ต่อไป

คุณวิชัย เพ็ชรทองคำ ได้ให้ข้อคิดเห็นว่า ภารกิจของสมาคมจะเดินไปได้ด้วยดี สมาคมต้องมีกิจกรรมที่สามารถหารายได้ เพื่อนำไปใช้ในการบริหารระหว่างปี กิจกรรมที่จะได้เงินเพียงพอต่อการทำงาน เช่น การจัดกอล์ฟการกุศลของสมาคม ซึ่งเคยจัดไปแล้วครั้งหนึ่ง นอกจากนั้นกิจกรรมประจำอื่นๆ เช่นการจัดโบว์ลิ่งหรือการจัดแรลลี่ ก็เป็นกิจกรรมที่สามารถรวบรวมศิษย์เก่าได้มีโอกาสมาพบและร่วมกิจกรรมกัน นอกจากนั้นสมาคมต้องสร้างความสัมพันธ์กับผู้บริหารของคณะฯและผู้บริหารของมหาวิทยาลัย คุณวิชัย ยินดีที่จะเป็นคนประสานให้ เพราะปัจจุบันท่านเป็นอุปนายกของสมาคมศิษย์เก่ามหาวิทยาลัย

**มติที่ประชุม** รับทราบ และ มีการกำหนดว่าหลังปีใหม่ ๒๕๖๒ นายกจะเชิญกรรมการเข้าพบอวยพรปีใหม่และแนะนำตัวต่อคณบดีคณะวิศวกรรมศาสตร์และอธิการบดีต่อไป

๑.๒ นายก ได้เชิญศิษย์เก่าที่มาร่วมประชุม เข้าเป็นคณะกรรมการในการบริหารสมาคมจำนวนรวมทั้งสิ้น ๑๘ ท่าน ตามคำสั่งที่ ๑/๒๕๖๑ ซึ่งแต่ละท่านมีหน้าที่ตามระเบียบสมาคม

**มติที่ประชุม** รับทราบและทุกท่านที่เข้าร่วมประชุมได้ลงนามในเอกสารยืนยันการเข้าร่วมเป็นคณะกรรมการบริหาร

สมาคม ระหว่าง ปี ๒๕๖๑-๒๕๖๓

๑.๓ นายกได้แจ้ง ฐานะการเงินของสมาคม เมื่อรับมอบงานต่อจากคุณยอดชาย โดยมีรายละเอียด ดังนี้

ทรัพย์สิน ๘๙,๓๐๑.๗๖ บาท หนี้สิน -ไม่มี –

เงินสดในบัญชีธนาคารกรุงศรีอยุธยาเลขที่ ๔๕๓-๑-๓๔๙๘๗-๓ จำนวน ๒๓,๓๐๘.๐๐ บาท

**มติที่ประชุม** รับทราบและในคณะกรรมการจะร่วมกันทำกิจกรรมเพื่อหารายได้เข้าสมาคม ต่อไป

**วาระที่ ๒ การกำหนดแผนงาน/โครงการ ปี ๒๕๖๒ ของสมาคม**

๒.๑ การประชุมกรรมการสมาคม จะดำเนินการทุกๆ ๒ เดือน โดยขอความร่วมมือกรรมการทุกท่านสละเวลา ฝ่ายเลขาธิการจะทำแผนการประชุมประจำปี กำหนดวัน เวลาที่จะประชุมและแจ้งสมาชิก โดยในครั้งต่อไป ที่ประชุมมีมติให้ประชุมครั้งที่ ๒ (ในวาระนายกเดชา) ในวันเสาร์ที่ ๙ กุมภาพันธ์ ๒๕๖๒ ที่สำนักงานของสมาคม คณะวิศวกรรมศาสตร์ มทร.ธัญบุรี ซึ่งเป็นวันครบรอบการก่อตั้งสมาคมในปีที่ ๙ โดยให้ทำการจัดทำบุญ สนง.สมาคม เลี้ยงพระเพล เลี้ยงอาหารคณาจารย์และศิษย์ปัจจุบัน ดร.สมชัย เสนอจัดเลี้ยงก๋วยเตี๋ยว จำนวน ๒๐๐ ชาม เป็นเงิน ๕,๐๐๐ บาท จัดเลี้ยงบุฟเฟ่ คณาจารย์และจัดภัตราหารพระ ประมาณการค่าใช้จ่าย ๒๐,๐๐๐ บาท มอบเลขาธิการสมาคม ดำเนินการ คุณรณรงค์ มอบเงินสนันสนุน ๑๐,๐๐๐ บาท คุณพิสิฏฐ์พล เตชะพกาพงษ์(คุณสมาน) มอบเงินสนับสนุนร่วมอีก ๑๐,๐๐๐ บาท

**มติที่ประชุม** รับทราบ

๒.๒ คณะกรรมการบริหาร เห็นควรให้ทำการปรับปรุงสมาคม จัดหา เจ้าหน้าที่มาทำหน้าที่ (บางวัน)

สร้างกิจกรรมที่จะทำให้ ศิษย์เก่าหรือศิษย์ปัจจุบัน เข้ามารู้จักกิจกรรมต่างๆของสมาคม ขอให้ทุกท่านช่วยกันจัดหาสมาชิกเพิ่มเติม โดยเฉพาะสมาชิกที่พอมีเวลามาทำงานร่วมกิจกรรมและให้การสนับสนุนสมาคม นายกจะเป็นผู้สนับสนุนงบประมาณในการปรับปรุงและจัดจ้างเจ้าหน้าที่ในเบื้องต้นก่อน จนสมาคมสามารถหารายได้และจ้างเจ้าหน้าที่ด้วยเงินของสมาคมเอง เจ้าหน้าที่ที่มาทำงานอาจเป็นนักศึกษาที่ขอทุนการศึกษาจากสมาคมหรือจะเป็นพนักงานหรือข้าราชการที่เกษียณอายุแล้วและประสงค์จะมาทำงานให้แก่สมาคม โดยให้เลขาธิการเป็นผู้ดำเนินการในการปรับปรุงและเสนอแผนงานในการทำให้สำนักงานสมาคมเปิดดำเนินการ ต่อไป

**มติที่ประชุม** รับทราบ

๒.๓ ในส่วนแผนงานอื่นๆ ให้ฝ่ายเลขาธิการจัดทำแผนงาน/โครงการ ที่สมาคมจะดำเนินการ เสนอต่อคณะกรรมการบริหารผ่านทางช่องทางสื่อสารที่คณะกรรมการใช้ร่วมกัน คือทางไลน์กลุ่มกรรมการสมาคม เพื่อให้ทุกท่านได้มีโอกาสแสดงความเห็นและให้คำแนะนำ จากนั้นให้จัดทำโครงการเพื่ออนุมัติในการประชุมกรรมการครั้งต่อๆไป

ฝ่ายเลขาธิการ ได้ขอความร่วมมือคณะกรรมการทุกท่าน เมื่อได้อ่านข้อหารือแล้ว โปรดแสดงความคิดเห็นและตอบข้อความในการสื่อสาร ทั้งนี้เพื่อให้สามารถสร้างความคืบหน้าต่อไป แผนงานจะส่งให้กรรมการพิจารณาภายในระยะเวลา ๑๕ วัน

**มติที่ประชุม** รับทราบ

**วาระที่ ๓ เรื่องเพื่อทราบ**

๓.๑ ฝ่ายเลขาแจ้งที่ประชุมให้ทราบว่า ได้เบิกน้ำมาใช้ในงานรับปริญญา ๒๐๐ โหล และ ภาควิชาวิศวกรรมอุตสาหการขอรับการสนับสนุนน้ำดื่มสำหรับงานเลี้ยงศิษย์เก่า IE ราตรีวิ่งบนเฟือง ครั้งที่ ๒ วันที่ ๑๗ พฤศจิกายน จำนวน ๕๐ โหล ฝ่ายเลขาธิการได้จัดดำเนินการ ไปให้ตามที่ขอแล้ว

**มติที่ประชุม** รับทราบและอนุมัติ

**วาระที่ ๔ เรื่องเพื่อพิจารณา (อนุมัติ/ไม่อนุมัติ)**

๔.๑ ภาควิชาวิศวกรรมอุตสาหการ ขอความอนุเคราะห์ในการให้สมาคมช่วยออกใบเสร็จให้แก่ สปอร์นเซอร์ ที่ให้การสนับสนุน ในการจัดงาน IE ราตรีวิ่งบนเฟือง ซึ่งจัดไปเมื่อวันที่ ๑๗ พ.ย. ๒๕๖๑ เนื่องจากภาคฯ ไม่สามารถดำเนินออกใบเสร็จเองได้ เป็นจำนวน ๒๕ ราย เป็นเงิน ๑๙๕,๙๙๙ บาท

ที่ประชุมมีความเห็นว่า สมาคมสามารถให้การสนับสนุนได้ แต่ต้องอยู่ภายใต้กรอบของกฏหมายและดำเนินการให้ถูกต้องตามขั้นตอน โดยทางภาควิชาต้องทำหนังสือขอความร่วมมือมาเพื่อให้คณะกรรมการอนุมัติและทำการโอนเงินเข้าบัญชีสมาคมมาเต็มจำนวน จากนั้นให้เหรัญญิกออกใบเสร็จให้แก่สปอร์นเซอร์และให้เลขาธิการเสนอเรื่องผ่านคณะกรรมการอนุมัติ เพื่อเบิกเงินคืนให้ภาคต่อไป

**มติที่ประชุม** อนุมัติ/มอบเหรัญญิกและเลขาธิการแจ้งประสานภาควิชา

**วาระที่ ๕ เรื่องอื่นๆ**

๕.๑ ผศ.ดร.สมชัย ได้แจ้งถึงการผลิตหนังสือวารสารของสมาคมเล่มที่ ๓ จำนวน ๓๐๐ เล่ม ซึ่งมีบริษัทมาขอดำเนินการโดยให้สมาคมเป็นผู้ออกหนังสือเชิญบริษัทร่วมออกค่าใช้จ่ายในการผลิต โดยสมาคมไม่เสียค่าใช้จ่ายใดๆ แต่ในปีนี้มีบริษัท ป.ต.ท. ที่ให้การสนับสนุนมา และจะโอนเงินเข้าบัญชีสมาคมเท่านั้น จึงขออนุมัติที่ประชุมเพื่อเบิกจ่ายคืนเงินให้แก่บริษัทผู้ผลิตหนังสือต่อไป คณะกรรมให้ความเห็นว่าการนำเงินออกจากบัญชีจำเป็นต้องมีโครงการเพื่อขออนุมัติ จึงให้เป็นค่าใช้จ่ายในการจัดทำบล๊อกเพื่อผลิตหนังสือวารสาร

**มติที่ประชุม** รับทราบ อนุมัติ

ปิดประชุม เวลา ๒๑.๓๐ .น.

อาจารย์ กวิพงษ์ นิสสัยพันธุ์

ฝ่ายเลขาธิการ (ผู้บันทึกการประชุม)